stanford-oval/wikipedia huggingface dataset:
Tatrzańskin piirikunta

Tatrzańskin piirikunta (puol. powiat tatrzański) on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 68 072. Kunnat Tatrzańskin piirikunnassa ovat Biały Dunajec, Bukowina Tatrzańska, Kościelisko ja Poronin.
Tatrzańskin väestöpyramidi 2014.
Vuoden 2019 lopussa piirikunnan asukkaista 51,8 prosenttia oli naispuolisia ja 48,2 prosenttia miespuolisia. Alle 18-vuotiaat muodostivat 19,1 prosenttia piirikunnan väestöstä, työikäiset 60,3 prosenttia ja eläkeläiset 20,6 prosenttia väestön keski-iän ollessa tasan 41 vuotta. Vuonna 2019 piirikunnassa syntyi 652 lasta. Tatrzańskin piirikunnan väkiluvun ennustetaan kasvavan 68 843 asukkaaseen vuoteen 2050 mennessä.
Tepuiorneero

| Tepuiorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metsäorneerot Cranioleuca
Laji::  demissa
Kaksiosainen nimi
 Cranioleuca demissa  (Salvin & Godman, 1884) 

Katso myös
   Tepuiorneero Wikispeciesissä   Tepuiorneero Commonsissa 
Infobox OKNimi-testi OKIUCN-testi OK: 
Tepuiorneero (Cranioleuca demissa) eli aiemmalta nimeltään tepuinorneero on orneeroiden heimoon kuuluva varpuslintu.
Levinneisyys

Tepuiorneeroa tavataan Brasiliassa, Guyanassa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi. Tepuiorneeron elinympäristöä ovat vuoriston jokien lähellä sijaitsevat metsät.
Talviolympialaisten mitalitaulukko

Talviolympialaisia on pidetty vuodesta 1924 lähtien ja vuoden 2014 talviolympialaiset olivat kaikkiaan 22. talviolympialaiset.
Kansainvälinen olympiakomitea ei julkaise virallisia mitalitaulukkoja, vaan alla oleva taulukko on koottu yhdistämällä yksittäisten talviolympialaisten tiedot.
Mitalitaulukko

| Talviolympialaisten mitalitaulukko> Sija | Talviolympialaisten mitalitaulukko> Maa | Talviolympialaisten mitalitaulukko> Kultaa | Talviolympialaisten mitalitaulukko> Hopeaa | Talviolympialaisten mitalitaulukko> Pronssia | Talviolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Norja | 148 | 134 | 123 | 405 |
| 2 |  Yhdysvallat | 113 | 122 | 95 | 330 |
| 3 |  Saksa | 104 | 98 | 65 | 267 |
| 4 |  Neuvostoliitto | 78 | 57 | 59 | 194 |
| 5 |  Kanada | 77 | 72 | 76 | 225 |
| 6 |  Itävalta | 71 | 88 | 91 | 250 |
| 7 |  Ruotsi | 65 | 51 | 60 | 176 |
| 8 |  Sveitsi | 63 | 47 | 58 | 168 |
| 9 |  Alankomaat | 53 | 49 | 45 | 147 |
| 10 |  Venäjä | 47 | 39 | 35 | 121 |
| 11 |  Suomi | 45 | 65 | 65 | 175 |
| 12 |  Italia | 42 | 43 | 56 | 141 |
| 13 |  Ranska | 41 | 42 | 55 | 138 |
| 14 |  Itä-Saksa | 39 | 36 | 35 | 110 |
| 15 |  Etelä-Korea | 33 | 30 | 16 | 79 |
| 16 |  Kiina | 22 | 32 | 23 | 77 |
| 17 |  Japani | 17 | 28 | 31 | 76 |
| 18 |  Iso-Britannia | 12 | 5 | 17 | 34 |
| 19 |  Länsi-Saksa | 11 | 15 | 13 | 39 |
| 20 |  Tšekki | 10 | 11 | 13 | 34 |
| 21 |  Yhdistynyt joukkue | 9 | 6 | 8 | 23 |
| 22 |  Venäjän olympiakomitea | 8 | 18 | 23 | 49 |
| 23 |  Valko-Venäjä | 8 | 7 | 5 | 20 |
| 24 |  Saksojen yhteisjoukkue | 8 | 6 | 5 | 19 |
| 25 |  Puola | 7 | 7 | 9 | 23 |
| 26 |  Australia | 6 | 7 | 6 | 19 |
| 27 |  Slovenia | 4 | 8 | 12 | 24 |
| 28 |  Kroatia | 4 | 6 | 1 | 11 |
| 29 |  Slovakia | 4 | 4 | 2 | 10 |
| 30 |  Viro | 4 | 2 | 2 | 8 |
| 31 |  Ukraina | 3 | 2 | 4 | 9 |
| 32 |  Tšekkoslovakia | 2 | 8 | 15 | 25 |
| 33 |  Unkari | 2 | 2 | 6 | 10 |
| 33 |  Liechtenstein | 2 | 2 | 6 | 10 |
| 35 |  Belgia | 2 | 2 | 4 | 8 |
| 36 |  Uusi-Seelanti | 2 | 2 | 2 | 6 |
| 37 |  Latvia | 1 | 3 | 6 | 10 |
| 38 |  Kazakstan | 1 | 3 | 4 | 8 |
| 39 |  Bulgaria | 1 | 2 | 3 | 6 |
| 40 |  Espanja | 1 | 1 | 3 | 5 |
| 41 |  Uzbekistan | 1 | 0 | 0 | 1 |
| 42 |  Jugoslavia | 0 | 3 | 1 | 4 |
| 43 |  Luxemburg | 0 | 2 | 0 | 2 |
| 44 |  Pohjois-Korea | 0 | 1 | 1 | 2 |
| 45 |  Tanska | 0 | 1 | 0 | 1 |
| 46 |  Romania | 0 | 0 | 1 | 1 |
| Yhteensä | Yhteensä | 1171 | 1169 | 1160 | 3500 |
Päivitetty: 6.11.2023
Lähde:
Tallitähdet

| Tallitähdet |
| --- | --- |
Kestoaika:  50 minuuttia
Alkuperämaa:   Suomi
Verkko:  Yle TV2
Esitetty:  13. syyskuuta 2008 – 1. marraskuuta 2008
Tuotantokausia:  1
Jaksoja:  8
Tuotanto
Tuottaja(t):  Katja Ståhl
Vastaava(t) tuottaja(t):  Sari Isotalo
Tuotantoyhtiö(t):  Susamuru
Tallitähdet oli Yle TV2 -kanavalla syksyllä 2008 nähty tositelevisiosarja, jossa julkisuuden henkilöt kilpailivat siitä, miten nopeasti oppivat esteratsastusta. Kuopiolaisen Susamuru-yhtiön Ylelle tuottama ohjelma perustui ruotsalaisformaattiin Stable Stars, ja suomalaisversion tuottajana toimi hevosharrastuksestaan tunnettu juontaja Katja Ståhl. Jokaisessa viikoittaisessa jaksossa yksi julkkisratsastajasta ja tallitytöstä koostuva pari putosi kisasta pois. Jäljelle jääneet kaksi paria kilpailivat Helsinki International Horse Show'ssa 19. lokakuuta 2008. Pääpalkintona paras tallityttö Emmi Laaksonen voitti arvokkaan kilpahevosen. Kilpailu herätti kohua vaarallisuutensa takia kahden julkkiskilpailijan jouduttua keskeyttämään loukkaantumisten vuoksi. Suomen Ratsastajainliitto paheksui myös eläimen antamista palkinnoksi ja tallinuorten käyttöä julkkisten kouluttajina ammattilaisten sijasta.
Julkkikset ja tallitytöt ja -poika

Kalle Kuvaja, malli. Hänen tallityttönään toimi Merilin.
Kike Elomaa, laulaja. Hänen tallityttönään toimi Hanna.
Ismo Leikola, stand up-koomikko. Hänen tallityttönään toimi Anni. 3. jaksossa Leikola poistettiin epäasiallisen käytöksen vuoksi. Hän pyysi myöhemmin anteeksi käytöstään.
Oskari Katajisto, näyttelijä. Hänen tallityttönään toimi Jannika. Hän lähti jaksossa 3 selkävaivoista ja hevosenpotkusta johtuen.
Satu Silvo, näyttelijä. Hänen tallipoikanaan toimi Markus. Silvo putosi 2. jaksossa.
Viivi Avellan, mediatyöläinen. Hänen tallityttönään toimi Krislin.
Pertti Neumann, laulaja. Hänen tallityttönään toimi Emmi. 1. jaksossa Neumann putosi hevosen selästä loukkaantuen niin, ettei kyennyt jatkamaan kisassa.
Matti Rajakylä, uimari. Hänen tallityttönään toimi Emmi. Rajakylä tuli kilpailuun ohjelman alussa loukkaantuneen julkkiksen tilalle.
Ratsumestari ja vierailevat tuomarit

Mikael Forstén on yksi Suomen menestyneimmistä esteratsastajista. Ohjelmassa hän toimi ratsumestarina, eli kilpailijoinen auktoriteettina ja valvojana.
Jaksossa 2 vierailevana tuomarina oli Susanna Penttilä.
Jaksossa 3 vierailevana tuomarina oli Ville Virtanen.
Jaksossa 4 vierailevina tuomareina olivat Kyra Kyrklund sekä Oskari Katajisto.
Jaksossa 5 virailevina tuomareina olivat Piia Pantsu ja Tom Gordin.
Jaksot

| Jakso | Nimi | Ensiesitys |
| --- | --- | --- |
| 1. | Tähdet saapuvat | 13. syyskuuta 2008 |
| 2. | Ensimmäinen pudotus | 20. syyskuuta 2008 |
| 3. | Yli esteiden? | 27. syyskuuta 2008 |
| 4. | Kouluratsastuksen kiemuroita Kyran kanssa | 4. lokakuuta 2008 |
| 5. | Piia Pantsun opissa | 11. lokakuuta 2008 |
| 6. | Viimeinen viikkokilpailu | 18. lokakuuta 2008 |
| 7. | Suuri finaali | 25. lokakuuta 2008 |
| 8. | Parhaat palat | 1. marraskuuta 2008 |
Tepui

Kukenan-tepui.
Roraima-tepuin pystysuora seinämä.
Tepuit (esp. tepuy) ovat sedimenttikivistä eroosion kautta muodostuneita, tasalakisia pöytävuoria, joita esiintyy Guyanan ylängöllä, Etelä-Amerikan pohjoisosassa.
Vuorten monivaiheinen syntyhistoria alkoi sedimentaatiovaiheella, jolloin varhais-proterotsooiseen mereen kerrostui noin 1,8–1,7 miljardia vuotta sitten useita kilometrejä paksu muodostuma klastisia sedimenttejä: rantahiekkoja ja jokien kuljettamaa soraa. Sedimenttien metamorfoituessa niistä muodostui vähitellen hiekkakiviä, kvartsiitteja ja konglomeraatteja, jotka peittivät laajoja alueita muinaista Gondwanamannerta. Tämän mantereen repeämisen yhteydessä, noin 200–150 miljoonaa vuotta sitten, maankuoressa vallitsevat tektoniset jännitystilat pilkkoivat alkuaan yhtenäisen metasedimenttikerrostuman tepuivuorten ”alkioiksi”. Syntyneisiin siirroslaaksoihin muodostui jokisysteemi, joka kuljetti mukanaan rapautuvaa kiviainesta syventäen laaksoja ja muodostaen siten vähitellen Guyanan ylängölle tyypilliset tasalakiset, pystyseinämäiset tepuit.
Aiheesta muualla

Kuvia tai muita tiedostoja aiheesta Tepuit Wikimedia Commonsissa
Surf’s Up – tyrskyn ratsastajat

| Surf’s Up – tyrskyn ratsastajat> Surf’s Up |
| --- | --- |

Ohjaaja:  Ash Brannon Chris Buck
Käsikirjoittaja:  Don Rhymer Ash Brannon Chris Buck Chris Jenkins Christian Darren
Tuottaja:  Chris Jenkins
Säveltäjä:  Mychael Danna
Leikkaaja:  Ivan Bilancio
Pääosat:  Shia LaBeouf Jeff Bridges Zooey Deschanel Jon Heder Mario Cantone James Woods Diedrich Bader
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Sony Pictures Animation Sony Pictures Imageworks
Levittäjä:  InterCom Netflix Columbia Pictures Sony Pictures Television Sony Pictures Entertainment
Ensi-ilta:   8. kesäkuuta 2007  9. marraskuuta 2007
Kesto:  85 minuuttia
Alkuperäiskieli:  englanti
Budjetti:  100 miljoonaa $
Tuotto:  149 044 513 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Surf’s Up – tyrskyn ratsastajat (Surf’s Up) on vuonna 2007 ensi-iltansa saanut yhdysvaltalainen pseudodokumenttinen tietokoneanimaatioelokuva, jonka ovat ohjanneet Ash Brannon ja Chris Buck. Pääosaa esittää Shia LaBeouf.
Juoni

Teini-ikäinen töyhtökalliopingviini Cody Maverick on nouseva lainelautailulahjakkuus, joka osallistuu ensimmäiseen ammattilaiskisaansa. Kuvausryhmä dokumentoi Codyn värikkäät vaiheet, kun hän lähtee kotoaan Shiverpoolista matkustaakseen Pen Gu -saarelle legendaariseen Big Z:n muistokisaan. Matkalla Cody tapaa intohimoisen surffarin Chicken Joen, kuuluisan lainelautailupromoottorin Reggie Belafonten, kykyjenetsijä Mike Abromowitzin ja topakan rantavahdin Lani Aliikain, jotka kaikki saavat nähdä, miten palavasti Cody lainelautailua rakastaa. Cody on vakuuttunut, että voitto toisi hänelle hänen kipeästi kaipaamaansa arvostusta ja ihailua, mutta kun hän yllättäen kohtaa erään vanhan lainelautailuhörhön, joka opettaa hänet kulkemaan omia polkujaan, Cody saa huomata, että todellinen voittaja ei olekaan aina se, joka tulee ykköseksi kisassa.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Shia LaBeouf | Antti L. J. Pääkkönen | Cody |
| Jeff Bridges | Vesa Vierikko | Big Z |
| Zooey Deschanel | Sara Welling | Lana |
| Diedrich Bader | Sasu Moilanen | Tankki |
| Jon Heder | Petteri Summanen | Chicken Joe |
| James Woods | Juha Muje | Reggie |
| Mario Cantone | Samuel Harjanne | Mike |
| Dana Belben | Tarja Heinula | Edna |
| Jack P. Ranjo | Petri Liski | Sal |
| Brian Posehn | Petteri Hynönen | Glen |
| Chris Buck | Antti Jaakola | Filmintekijä |
| Reed Buck | Juuso Salmén | Arnold |

Suomenkielisen dialogin on kääntänyt Marko Hartama ja sen on ohjannut Petri Hanttu.
Aiheesta muualla

Elokuvan kotisivu
Suomen Hevosenomistajien Keskusliitto

Suomen Hevosenomistajien Keskusliitto SHKL ry on vuonna 1976 perustettu hevosenomistajien edunvalvontajärjestö. Liiton tarkoitus on valvoa hevosenomistajien yleisiä ja yhteisiä etuja. Suomen Hevosenomistajien Keskusliittoa edelsi Suomen Raviurheilijain Liitto, joka oli perustettu vuonna 1957.
SHKL ry on Suomen Hippoksen sekä kansainvälisen amatööriraviurheilijoiden liitto FEGAT:n jäsenjärjestö. Liitto hallinnoi vuonna 1983 perustettua Suomen Ravihevoskasvattajien Säätiötä ja omistaa hevoshuutokauppayhtiö Starinita Oy:n yhdessä Suomen Ravihevoskasvattajat ry:n kanssa.
Suomen Hevosenomistajien Keskusliitto ry:n puheenjohtajana on vuodesta 2020 alkaen toiminut europarlamentaarikko Henna Virkkunen.
Alueyhdistykset

Uudenmaan Hevosenomistajat ULHO ry
Varsinais-Suomen ja Satakunnan Hevosenomistajainyhdistys VAR-SAT ry
Hämeen Hevosenomistajain Yhdistys ry
Kymen-Karjalan Hevosenomistajat ry
Etelä-Savon Hevosenomistajat ry
Pohjois-Karjalan Hevosenomistajien Yhdistys r.y.
Pohjois-Savon Hevosenomistajat ry
Keski-Suomen Hevosenomistajat ry
Pohjanmaan Hevosenomistajat ry
OLHY-hevosenomistajat ry
Lapin läänin Hevosenomistajat ry
Toiminta > Julkaisutoiminta

SHKL ry julkaisee kuudesti vuodessa ilmestyvää Hevosenomistaja-jäsenlehteä.
Toiminta > Keinoemovälitys

SHKL:n Keinoemovälitystoiminta on ollut koordinoitua ja ympärivuorokautista vuodesta 2000 alkaen. Keinoemovälityksestä on vastannut koko nykymuotoisen toiminnan olemassaolon ajan Heli Lepo. Varsansa menettäneiden tammojen ja emänsä menettäneiden varsojen yhteensaattaminen pelastaa usein varsan hengen ja mahdollistaa sen kehittymisen terveeksi ja tasapainoiseksi hevoseksi.
Toiminta > Liiton järjestämiä kilpailuja

Suurmestaruusajo sekä Lämminveristen Suurmestaruusajo
SHKL Hevosenomistajapokaali 2-vuotiaille lämminverisille
SHKL Cup 3-vuotiaille lämminverisille ja 4-vuotiaille suomenhevosille
Amatööriohjastajien SM. Suomessa on ajettu myös kansainvälisiä amatööriohjastajakilpailuja.
Lisäksi Suomen Hevosenomistajien Keskusliitto ry on yksi Varsakunkku-kilpailun yhteistyökumppaneista.
Lähdeluettelo

↑  Historia – SHKL shkl.net. Viitattu 28.1.2021.
1 2  Details of FEGAT Member “Finland” fegat.info. Arkistoitu 1.2.2021. Viitattu 28.1.2021. (englanti)
↑  Suomen Ravihevoskasvattajien Säätiö – SHKL shkl.net. Viitattu 28.1.2021.
↑  Info Starinitan varsahuutokauppa. Viitattu 28.1.2021.
↑  Paikallisyhdistykset – SHKL shkl.net. Viitattu 28.1.2021.
Taikakaruselli

Taikakaruselli (engl. The Magic Roundabout tai The Magic Carousel, ransk. Le Manège enchanté) on Serge Danotin luoma brittiläis-ranskalainen piirrossarja.
Tepuilehtiorneero

| Tepuilehtiorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pensasorneerot Syndactyla
Laji::  roraimae
Kaksiosainen nimi
 Syndactyla roraimae  (Hellmayr, 1917) 
Synonyymit
 Automolus roraimae 

Katso myös
   Tepuilehtiorneero Wikispeciesissä   Tepuilehtiorneero Commonsissa 
Infobox OKNimi-testi OKIUCN-testi OK: 
Tepuilehtiorneero (Syndactyla roraimae) eli aiemmalta nimeltään tepuinlehtiorneero on orneeroiden heimoon kuuluva varpuslintu.
Levinneisyys

Tepuilehtiorneeroa tavataan Brasiliassa, Guayanassa ja Venezuelassa. Lajin ei uskota olevan vaarassa, ja se on luokiteltu elinvoimaiseksi.
Tara Airin lento 193

| Tara Airin lento 193 |
| --- | --- |
 Onnettomuuskonetta vastaava Tara Airin DHC-6 Twin Otter helmikuussa 2013.
Yhteenveto
Päivämäärä:  24. helmikuuta 2016
Onnettomuustyyppi:  maahantörmäys
Tapahtumapaikka:  Dana, Nepal
Lähtöpaikka:  Pokharan lentoasema, Pokhara, Nepal
Määränpää:  Jomsonin lentoasema, Jomson, Nepal
Kuolleita:  23
Loukkaantuneita:  0
Eloonjääneitä:  0
Lentokone
Konetyyppi:  Viking Air DHC-6 Twin Otter 400
Lentoyhtiö:  Tara Air
Rekisteritunnus:  9N-AHH
Matkustajia:  20
Miehistöä:  3
Tara Airin lento 193 oli Tara Airin Nepalin sisäinen reittilento Pokharan lentoasemalta Jomsonin lentoasemalle. Lentoa operoinut Viking Air DHC-6 Twin Otter 400 -matkustajakone putosi 24. helmikuuta 2016 kesken lennon lähellä Danan kylää. Onnettomuudessa menehtyivät kaikki koneessa olleet 20 matkustajaa ja kolme miehistön jäsentä.
Onnettomuus oli tapahtumishetkellään Nepalin seitsemänneksi eniten kuolonuhreja vaatinut lento-onnettomuus ja neljänneksi vakavin DHC-6-konetyypin onnettomuus kuolonuhreissa mitattuna.
Lentokone

Onnettomuuskone oli Viking Airin valmistama DHC-6 Twin Otter 400 (rekisteritunnus 9N-AHH, valmistenumero 926), joka oli ensirekisteröity Kanadan ilma-alusrekisteriin huhtikuussa 2015 ja toimitettu Nepaliin noin viisi kuukautta myöhemmin, missä se oli uudelleenrekisteröity Nepalin ilma-alusrekisteriin 1. lokakuuta 2015.
Lento ja onnettomuustutkinta

Onnettomuuspaikka (punainen merkki), lähtöpaikka ja määränpää (harmaat merkit) Nepalin kartalla.
Tara Airin operoima DHC-6 Twin Otter nousi 24. helmikuuta 2016 kello 7.50 paikallista aikaa Pokaharan lentoasemalta Nepalin sisäiselle lennolle, jonka määränpäänä oli noin 20 minuutin lentomatkan päässä sijaitseva Jomsomin lentoasema. Koneessa oli kolmen miehistön jäsenen lisäksi matkustajina 18 nepalilaista, yksi kuwaitilainen ja yksi kiinalainen. Matkustajista kaksi oli lapsia. Konetta lensi perämies, ja kapteeni valvoi lentoa. Matkalla kone joutui muuttamaan kurssiaan vasemmalle ja nousemaan noin 3 700 metriin välttääkseen pilviä, sillä konetta lennettiin näkölentosääntöjen (VFR) puitteissa. DHC-6 oli lentämässä pilven läpi Ghorepanin alueen yllä, kun koneen maahan törmäämisen vaarasta varoittava GPWS-järjestelmä alkoi päästää varoitusääntä. Huonon näkyvyyden takia miehistö päätti pudottaa lentokorkeutta noin 3 000 metriin näkölentosäännön mukaisen lennon jatkamiseksi. GPWS-järjestelmä alkoi pitää varoitusääntä toisen kerran koneen lähestyessä 3 100 metrin lentokorkeutta. Kapteeni reagoi varoitukseen jättämällä sen huomiotta, sillä samanlaisia varoituksia oli tullut aiemminkin normaalin lennon aikana.
Kapteeni otti koneen ohjaukseensa noin minuutti ennen törmäystä ja veti koneen nousuun. Kone kuitenkin törmäsi vuorenrinteeseen noin 3 260 metrin korkeudessa ja pysähtyi noin 3 350 metrin korkeuteen. Törmäyspaikka sijaitsi noin tunnin kävelymatkan päässä Danan kylästä.
Päivä onnettomuuden jälkeen Nepalin armeija ilmoitti kaikkien onnettomuuden uhrien ruumiiden löytyneen ja että ne oli kuljetettu helikoptereilla Pokharaan. Lentokoneen mustat laatikot löydettiin päivää myöhemmin, jonka jälkeen ne luovutettiin onnettomuustutkintalautakunnalle.
Tutkinta valmistui elokuussa 2016, ja tutkintalautakunta totesi, että onnettomuuden oli aiheuttanut tilannetietoisuuden menetys, joka johtui näkölentosääntöjen mukaan lennetyn koneen joutumisesta pilveen.
Takuusäätiö

Takuusäätiö on suomalainen valtakunnallinen sosiaalialan järjestö, joka ehkäisee ja ratkaisee kotitalouksien talous- ja velkaongelmia. Se tarjoaa ihmisille palveluita, kouluttaa ammattilaisia ja vapaaehtoisia sekä kehittää ja vaikuttaa. Toiminnassa huomioidaan velallisten, velkojien sekä yhteiskunnan näkökulmat.
Takuusäätiö ei tuota voittoa. Toiminta rahoitetaan pääasiassa avustus- ja lahjoitusvaroin. Suurin osa rahoituksesta tulee Sosiaali- ja terveysjärjestöjen avustuskeskuksen (STEA)] jakamasta vuosittaisesta avustuksesta.  Takuusäätiö on SOSTEn jäsen.
Toiminta

Takuusäätiön palvelut ja materiaalit auttavat ihmisiä hallitsemaan talouttaan ja pois velkahuolista. Kaikki palvelut ovat valtakunnallisia ja asiakkaille maksuttomia.
Takuusäätiö
neuvoo puhelimitse ja chatissa
takaa pankista nostettavia järjestelylainoja ratkaisuksi velkaongelmiin]
myöntää pienlainoja yllättäviin menoihin tai harkittuihin hankintoihin
tarjoaa erilaisia välineitä raha-asioiden hallintaan] kuten penno.fi
ylläpitää vertaisneuvontaa tarjoavaa suljettua Facebookryhmää Hallitse rahojasi
tuottaa tietoa talous- ja velka-asioista sekä sähköisiä ja painettuja materiaaleja.
Lisäksi Takuusäätiö edistää kotitalouksien raha-asioiden hallintaa ja ehkäisee syviin velkaongelmiin joutumista.
kouluttamalla sosiaali- ja terveysalan ammattilaisia ja vapaaehtoisia talous- ja velka-asioissa
edistämällä taloudenhallintaa ja velkojen järjestelyitä kokeilu- ja kehittämistoiminnallaan
vaikuttamalla lainsäädäntöön ja muihin rakenteisiin, jotta ne tukisivat ihmisten mahdollisuuksia selviytyä raha-asioiden hoitamisesta itsenäisesti sekä välttää syviä velkaongelmia.
Historia

Säätiö perustettiin vuonna 1990 vankilapappien aloitteesta. Tarkoituksena oli tarjota vankilasta tai muista laitoksista vapautuneille keinoja velkojen ja korvausten maksuun. Varat takaustoiminnan aloittamiseen saatiin Kirkon yhteisvastuukeräyksellä vuonna 1991. Säätiön perustajajäseniä ja taustayhteisöjä ovat A-klinikkasäätiö, Oulun, Tampereen ja Turun evankelisluterilaiset seurakunnat, Kirkkohallitus, Rikosseuraamuslaitos, Suomen Diakonialaitosten liitto, Suomen Katulähetysliitto, Kirkkopalvelut sekä Suomen Mielenterveysseura.
Toiminta käynnistyi pari vuotta ennen velkajärjestelylain voimaantuloa. Vuonna 1994 oikeusministeriö antoi säätiölle tehtäväksi tiedottaa velkajärjestelylaista ja kouluttaa syntymässä olevaa velkaneuvoja-ammattikuntaa. Vuoden 2002 lopussa neuvojien tiedotus- ja koulutusvastuu siirtyi Kuluttajavirastolle edellisenä vuonna voimaan tulleen talous- ja velkaneuvontalain myötä.
Säätiön toiminta laajeni 1990-luvun puolivälissä, kun takauksia ryhdyttiin myöntämään kaikille ylivelkaantuneille ihmisille. Säätiö osallistui sosiaalisen luototuksen kokeiluprojektiin vuosina 1998-2003, jolloin laki sosiaalisesta luototuksesta astui voimaan ja tehtävä siirtyi kunnille.
Takuusäätiö käynnisti maksuttoman valtakunnallisen puhelinneuvonnan Velkalinjan vuonna 1995 oikeusministeriö aloitteesta. Toiminta on vakiintunut osaksi maksu- ja velkavaikeuksissa olevien ihmisten alkuvaiheen ohjausta ja neuvontaa heidän etsiessä apua tilanteeseensa. Velkalinja on ollut osana kahden eri ministeriön valtakunnallista projektia: vuosina 2002-2004 oikeusministeriön toimeenpanemassa valtakunnallisessa velkasovinto-ohjelmassa ja vuosina 2009–2010 työ- ja elinkeinoministeriön kuluttajan taloudenhallintaa lisäävässä hankekokonaisuudessa.
Aiheesta lisää

Takuusäätiön kotisivut
Penno.fi
Hallitse rahojasi -Facebookryhmä
Taikaluotiteoria

Taikaluotiteoria eli lääkeruiskuteoria esittää, että joukkotiedotusvälineillä on suora, välitön ja voimakas vaikutus seuraajiinsa. Teorian mukaan viestit osuvat kohteeseensa kuin luoti tai uppoavat ihmiseen kuin lääkeruiskulla annosteltuna, aiheuttaen passiivisissa vastaanottajissaan juuri halutun reaktion. Teoria oli joukkotiedotusvälineiden alkuvaiheita 1940- ja 1950-luvuilla hallinnut käsitys. Sen nousuun vaikuttivat etenkin radion ja television nopea nousu, mainonnan ja propagandan yleistyminen, tutkimukset elokuvien vaikutuksesta lapsiin, sekä Natsi-Saksan median monopolisointi kansan kääntämiseksi puolueen taakse.
Nykyisin uskotaan jonkinlaiseen medialukutaitoon. Myös alitajuisten viestien olemassaolo tai vähintään tehokkuus on tieteellisesti kyseenalaista.
Frankfurtin yhteiskuntatieteilijöiden kriittinen koulukunta nousi taikaluotiteorian vallitsevasta ajattelutavasta yrittäen selvittää tiedon intressejä ja analysoiden tieteellisen tiedon puolueettomuutta. On kyseenalaista, kuinka suurta osaa kriittisestä teoriasta pidetään vielä pätevänä nykyisen viestintätutkimuksen valossa.
Taikalamppu

Taikalamppu on opetusministeriön kehittämä valtakunnallinen lastenkulttuurikeskusten verkosto. Verkoston tarkoituksena on kehittää lastenkulttuuria koko Suomen alueella. Verkostoon kuuluvat lastenkulttuurikeskukset ovat alueellisesti eri puolilta Suomea ja jokaisella keskuksella on opetusministeriön antamat kehitystehtävät. Verkosto toimii kolmivuotiskausin.
Superdepressio

| Superdepressio Tähtiportti |
| --- | --- | --- |

Studioalbumin tiedot
 Julkaistu: 21. huhtikuuta 2017
 Formaatti: LP
 Tyylilaji: EBM
 Kesto: 39.15
 Levy-yhtiö: Svart
Tähtiportin muut julkaisut
| Eetterimessu 2016 | Superdepressio 2017 | Abiristeily 2019 |
Singlet albumilta Superdepressio
 ”Parkettien partaveitsi” Julkaistu: 7. huhtikuuta 2017
Superdepressio on EBM-yhtye Tähtiportin kolmas studioalbumi, joka julkaistiin 21. huhtikuuta 2017 levymerkillä Svart Records. Yhtye kertoi tiedotteessaan albumin olevan ”pohjimmiltaan täysin nyanssiton levy, joka vaikuttaa suhtautuvan kaikenlaisiin musiikillisiin vivahteisiin ja ’iloitteluun’ torjuvan umpimielisesti”. Kaaoszinen Niko Kuusela sanonut albumin teeman olevan kahtiarepeytynyt kokemusmaailma, jossa kuljetaan vastakohtien, kylmän ja kuuman, iloisen ja surullisen, riemun ja depression välillä.
Albumista tehtiin 500:n kappaleen vinyylipainos, joista 300 mustalla ja 200 vihreällä vinyylillä. Se julkaistiin myös CD-formaatissa yksissä kansissa yhtyeen toisen studioalbumin Eetterimessu kanssa. Kappaleesta ”Parkettien partaveitsi” kuvattiin musiikkivideo.